স্পোর্টস রিপোর্টার : ৩২ জেলার ১৯০ জন মহিলা সাঁতারুদের অংশগ্রহণে শুরু হয়েছে আন্তঃজেলা বয়সভিত্তিক মহিলা সাঁতার প্রতিযোগিতা। গতকাল শুক্রবার ধানমন্ডিস্থ সুলতানা কামাল মহিলা ক্রীড়া কমপ্লেক্সে প্রতিযোগিতার উদ্বোধন করেন যুব ও ক্রীড়া মন্ত্রণালয়ের সচিব কাজী আখতার উদ্দিন আহমেদ। তিনটি গ্রুপে আটটি ইভেন্টে সাঁতারুরা অংশ নিচ্ছেন। ১৩-১৪ বছরের ১০০ মিঃ ব্যাক স্ট্রোকে নারায়ণগঞ্জের শারমিন আক্তার, ৮-১০ বছরের ৫০ মিটার ব্রেষ্ট স্ট্রোকে কুষ্টিয়ার মুক্তার খাতুন, ২০০ মিটার ইনডিভিজুয়াল মিডলেতে নাটোরের সুমাইয়া খাতুন স্বর্ণ পদক জিতেছেন।